Tekstila un keramikas meistardarbnīcas un plenērs 
Ogres rajonā
2008. gada 6.- 20. jūlijs 

Aktivitātes organizē Ogres Amatniecības vidusskola sadarbībā ar Latvijas Mākslas akadēmiju, Ogres mākslas skolu un podnieka Jāņa Zviedra meistardarbnīcu. 
Projekta pamatideja balstās uz  bērnu, jauniešu, studentu un citu interesentu līdzdarbību, izglītošanu un  iesaistīšanu kopīgu mākslas projektu īstenošanā, jaunu darba paņēmienu demonstrējumos, pieredzes apmaiņā un praktiskās nodarbībās, izmantojot dažādus materiālus, virsmu segumus, palīgmateriālus un  keramikas darbu apdedzināšanu tehnoloģiski atšķirīgos procesos.
2008. gads ir  jubilejas gads Ogres pilsētai, kura svinēs savu astoņdesmitgadi un  savā ziņā arī simpozijam, kurš  jau ir kļuvis par vērā ņemamu Ogres pilsētas un rajona tradīciju, un būs jau desmitais simpozijs, ko organizē OAVS kopā ar sadarbības partneriem. Pirmais Ogres Raku simpozijs ar KKF atbalstu tika organizēts 1997.gada vasarā.
Ogres Amatniecības vidusskolai ir pieredze simpoziju un plenēru organizēšanā, ir šādu pasākumu norisei atbilstoša materiālā bāze, kā arī ģipša darbnīca, telpas darbam ar keramikas un tekstila materiāliem. Sadarbības partnera podnieka Jāņa Zviedra meistardarbnīca, kura atrodas Ogresgalā,  blakus Ogresgala dabas parkam, gleznainā upes krastā,  nodrošina iespējas keramiku apdedzināt funkcionējošā bedres tipa ceplī.

Kā īpašs jauninājums šogad būs sadarbība ar LMA keramikas nodalu, kas dos iespēju izmēģināt jaunas keramikas apdedzināšanas tehnikas LMA Ikšķiles sodas ceplī. 

Šī gada simpozija  tēma ir „ Uguns stihijas desmitā dimensija”, kas ļaus izmēģināt jaunus tehniskos paņēmienus, integrējot keramikas, tekstila un citu materiālu detaļas kopīgos vai individuālos darbos, kā arī attīstīt radošo domāšanu oriģinālu objektu veidošanā. 

Kalendārs:

	Notikumi
	Norises laiks

	Keramikas simpozija norise Ogres Amatniecības vidusskolas telpās, Meža prospektā 13, Ogrē
	6. – 20. jūlijs 

katru dienu no plkst. 10.00 līdz vakaram

	Tekstilmākslas meistardarbnīca Ogres Amatniecības vidusskolas telpās
	8. – 9. jūlijs 

No plkst. 10.30 līdz 15.00

	Tekstilmākslas simpozija norise Ogres Amatniecības vidusskolas telpās
	8. – 12. jūlijs 

katru dienu no plkst. 10.00 līdz vakaram

	Podnieku meistardarbnīcas aktivitāšu norise Ogresgalā
	13. – 20. jūlijs 

	Bērnu mākslas skolu audzēkņu plenēra norise Ogres Amatniecības vidusskolas telpās
	8. – 11. jūlijs 

katru dienu no plkst. 10.00 līdz 15.00

	Keramikas apdedzināšana Raku tehnikā Ogres Amatniecības vidusskolas pagalmā
	16. jūlijs visu dienu, sākot no pulkst.12.00

	Diapozitīvu pēcpusdiena Ogres Amatniecības vidusskolā 
	16. jūlijs, orientējošais laiks plkst. 18.00

	Malkas cepļa kurināšana Ikšķilē, Kugas ielā 11

Latvijas Mākslas akadēmijas malkas ceplī
	17. un 18. jūlijs

	Malkas cepļa kurināšana Ogresgalā, Rankas ielā 17
	19. un 20. jūlijs

	Malkas cepļa izņemšana Ikšķilē 
	20. jūlijs 

	Malkas cepļa izņemšana un noslēguma pasākumu norise Ogresgalā, Rankas ielā 17
	20. jūlijs, orientējošais laiks: plkst. 14.00

	Izstāde Ogres vēstures un mākslas muzejā
	1.-18. augusts

	Izstāde Ogres Rajona padomes zālē
	5.-8. septembris

	Ceļojošās izstādes 
	Sākot no 2008. gada oktobra 


Programma:

1. Keramikas simpozijs ar profesionālu mākslinieku: Imanta Ancāna, Māras Generes, Eduarda Genera, Daiņa Lesiņa,  Ineses Līnes, Valdas Podkalnes,  Ivetas Šveicbergas, Diānas Verneras, Aleksandra Zobena un viesu piedalīšanos. 
Teorētiskās un praktiskās nodarbības, simpozija dalībnieku foto, video materiālu demonstrējumi ar autoru komentāriem, pieredzes apmaiņa, diskusijas, bērnu mākslas skolu audzēkņu apmācību stundas. Mākslinieku pieredzes nodošana ir cieši saistīta ar visu interesentu aktīvu līdzdalību  darbu tapšanas un apdedzināšanas procesos.

2. Tekstilmākslas simpozijs ar profesionālu mākslinieku: Astras Rubenes, Gundegas Strautmanes, Baibas Vaivares, Ingas Dišleres un viesu piedalīšanos
Teorētiskās un praktiskās nodarbības, simpozija dalībnieku foto materiālu demonstrējumi ar autoru komentāriem, pieredzes apmaiņa, diskusijas, bērnu mākslas skolu audzēkņu apmācību stundas. 
3. Ogres rajona bērnu mākslas skolu audzēkņu plenērs.

      Interaktīvās spēles, iepazīšanās spēles, nodarbības OAVS, podnieku meistardarbnīca Ogresgalā,  iepazīšanās ar Ogres rajona kultūrvēsturisko mantojumu, uguns cepļu kurināšana un keramikas izņemšana Ogresgalā un Ikšķilē, darbs keramikas un tekstilmākslas  meistardarbnīcās OAVS, raku keramikas apdedzināšana.

4. Podnieku meistardarbnīca Ogresgalā   podnieka Jāņa Zviedra darbnīcā.

Praktiski demonstrējumi, teorētiskās un praktiskās nodarbības, autoru komentāri, pieredzes apmaiņa, diskusijas, bērnu mākslas skolu audzēkņu apmācību stundas. 
5. Noslēguma pasākums dalībniekiem, atbalstītājiem un skatītājiem.

      Izstāde – akcija Ogresgala dabas parkā. Ugunskurs.  Tikšanās ar projekta dalībniekiem.

6. Ogres Amatniecības vidusskolas audzēkņu kursa darbu un diplomdarbu izstāde.

7. Izstāde Ogres Vēstures un mākslas muzejā.

8. Ceļojošās ekspozīcijas izveide Latvijas muzejos un mākslas galerijās.
Projektu atbalsta:

Ogres rajona padome, Ogres Amatniecības vidusskola.
Cita informācija

Līdzi jāņem: labs noskaņojums, vēlme darboties simpozijā, darba instrumenti, ēdamais un dzeramais
Dalības maksa orientējoši Ls 25

Naktsmītnes: Ogres Amatniecības vidusskolas dienesta viesnīcā, Jaunatnes ielā 3 (ir iespēja gatavot ēdienu skolas dienesta viesnīcas virtuvē)
Informācija:

Interesentu pieteikšanās keramikas simpozijā

Ogres Amatniecības vidusskola,  Meža prospekts 13, LV 5001

Koordinatore: Diāna Vernera 29680389, 50 22133, dvernera@inbox. Lv
Ogres rajona skolu audzēkņu plenērs

Ogres Amatniecības vidusskolā un Ogresgalā
Koordinatore: Signe Kraukle 26594829, 5021459, omaksla@ oic.lv

Podnieku meistardarbnīca Ogresgalā

Koordinators: Jānis Zviedris 26709556

